देश में बचे 4.80 लाख एक्टिव कोरोना मामले, रिकवरी रेट 93% के पार
कोरोना की वजह से जान गंवाने वालों की बात करें तो स्वास्थ्य मंत्रालय के मुताबिक 24 घंटों के दौरान देशभर में कोरोना की वजह से 520 लोगों की जान गई है। देशभर में अबतक यह जानलेवा वायरस कुल 129188 लोगों की जान ले चुका है। देश में कोरोना वायरस की मृत्यु दर 1.47 प्रतिशत है।
नई दिल्ली। देश में कोरोना वायरस के एक्टिव मामले लगातार कम हो रहे हैं, रोजाना कोरोना से ठीक होने वाले लोगों की संख्या अधिक रहने और कोरोना के नए मामले कम आने की वजह से इसके एक्टिव मामलों में लगातार गिरावट देखने को मिल रही है। केंद्रीय स्वास्थ्य मंत्रालय की तरफ से शनिवार सुबह जारी किए गए आंकड़ों के मुताबिक शनिवार सुबह तक देशभर में कोरोना वायरस के एक्टिव मामले 480719 दर्ज किए गए हैं और 24 घंटों के दौरान इनमें 3882 की कमी आई है।हालांकि पिछले 24 घंटों के दौरान देशभर में कोरोना के 44684 नए मामले भी आए हैं। अब देश में कोरोना के कुल मामलों का आंकड़ा 87,73,479 तक पहुंच गया है। हालांकि इस आंकड़े में अधिकतर संख्या ठीक हो चुके लोगों की है। देश में अब कोरोना से ठीक हो चुके लोगों की संख्या 8163572 हो गई है और रिकवरी की दर 93.05 प्रतिशत पहुंच गई है।कोरोना की वजह से जान गंवाने वालों की बात करें तो स्वास्थ्य मंत्रालय के मुताबिक 24 घंटों के दौरान देशभर में कोरोना की वजह से 520 लोगों की जान गई है। देशभर में अबतक यह जानलेवा वायरस कुल 129188 लोगों की जान ले चुका है। देश में कोरोना वायरस की मृत्यु दर 1.47  प्रतिशत है।  कोरोना मरीजों की पहचान के लिए सरकार की तरफ से टेस्टिंग को लगातार बढ़ाया जा रहा है। देशभर में रोजाना भारी संख्या में कोरोना टेस्ट हो रहे हैं। भारतीय आयुर्विज्ञान अनुसंधान परिषद (ICMR) के अनुसार शुक्रवार को देशभर में 9.29 लाख से ज्यादा कोरोना टेस्ट हुए हैं और देश में कुल टेस्टिंग का आंकड़ा 12.40 करोड़ को पार कर गया है।वैश्विक स्तर पर कोरोना वायरस के मामलों की बात करें तो दुनियाभर में कुल मामलों का आंकड़ा बढ़कर 5.37 करोड़ के पार पहुंच गया है, अबतक दुनियाभर में कोरोना वायरस की वजह से 13.09 लाख से ज्यादा लोगों की मौत हो चुकी है। हालांकि पूरी दुनिया में 3.75 करोड़ से ज्यादा लोग कोरोना वायरस से ठीक भी हो चुके हैं। दुनियाभर में कोरोना वायरस के सबसे अधिक मामले अमेरिका में हैं जहां पर 1.10 करोड़ से ज्यादा केस सामने आ चुके हैं और 2.49 लाख से ज्यादा लोगों की जान जा चुकी है। इसके बाद भारत का स्थान है और भारत के बाद तीसरे नंबर पर ब्राजील है जहां पर 58.19 लाख मामले सामने आए हैं और 1.64 लाख से ज्यादा लोगों की जान गई है। चौथे नंबर पर फ्रांस है जहां पर 19.22 लाख मामले हैं और उनमें 17 लाख से ज्यादा एक्टिव केस हैं। रूस में भी 18.80 लाख मामले दर्ज किया जा चुके हैं।